મોરબી : મોરબીના લખધીરપુર રોડ ઉપર પંદર દિવસ પૂર્વે રોજગારીની શોધમાં આવેલ ઉત્તરપ્રદેશના ગરીબ પરિવારનો યુવાન પુત્ર કેનાલમાં ગરક થયાના ૭૨ કલાક વિત્યા બાદ પણ મોરબીના સરકારી બાબુઓએ અંગ્રેજોને પણ શરમાવે તેવી ક્રૂર નીતિ અપનાવી માનવતા નેવે મુકતા ફિટકાર વરસી રહ્યો છે, ગરીબનું કોઈ ન હોવાનું સાબિત કરતા આ બનાવમાં કેનાલમાં પડેલા યુવાનને શોધવા ફાયર બ્રિગેડે હાથ ઊંચા કરી દીધા છે તો પોલીસ પણ આંટાફેરા કરી પરત ફરી છે અને જેની ગંભીર જવાબદારી બને છે તેવા ડિઝાસ્ટર મેનેજમેન્ટ વિભાગને તો આ બાબતની જાણકારી હોવા સામે પણ પ્રશ્નાર્થ ખડો થયો છે.